אפר ואבק

"אֵפֶר ואבק" הוא אלבום של הזמר יהודה פוליקר, שנוצר בשיתוף פעולה עם שותפו יעקב גלעד, אשר הפיק וכתב את כל השירים למעט שניים. האלבום, השלישי של פוליקר, יצא לאור בינואר 1988. צמד היוצרים, שניהם בשלהי שנות השלושים לחייהם, שילבו בו שנים-עשר שירים הנוגעים בחייהם כבני הדור השני לשואה, שגדלו בישראל בצל הטראומה שחוו הוריהם ניצולי השואה. באלבום זה העביר פוליקר את קריירת הסולו שלו מהסגנון היווני לסגנון הרוקיסטי, אך עם טקסטים כבדי ראש יותר מאשר אלו ששר בהיותו סולן בנזין. למרות זאת, "אפר ואבק" עדיין מושפע מהמוזיקה היוונית, בעיקר בשיר הנושא ובשיר "חלון לים התיכון".

"אפר ואבק" היה הראשון בסדרת אלבומים בעלי אופי מלנכולי המלווים את פוליקר עד היום. על אף הנושא הכאוב והמוזיקה הניסיונית, האלבום הצליח – בתוך חודש בלבד הוא נמכר בכ-20 אלף עותקים (אלבום זהב), בנובמבר 1988 הגיע למעמד של אלבום פלטינה, ועד 1990 מכר מעל 70 אלף עותקים – ונחשב לאחד מאלבומי הרוק המצליחים והמוערכים בישראל אי-פעם ולאחד האלבומים העבריים החשובים והמשפיעים ביותר. ב-2005 הגיע האלבום למקום הראשון ברשימת 100 האלבומים הישראלים הטובים של מוסף "7 לילות" של ידיעות אחרונות. לדעת חוקר הזמר העברי עופר גביש, זהו "התקליט המשמעותי ביותר בשירת בני הדור השני". שירים מן האלבום מושמעים תדיר באירועי זיכרון השואה, כמו גם בימי אבל אחרים, וכן מחוץ להקשרים אלה.

==סקירה כללית==
השירים הראשונים שהוקלטו עבור האלבום, "התחנה הקטנה טרבלינקה" ו"פרחים ברוח", נוצרו במקור עבור התוכנית "אחרי המלחמה" שערכה דלית עופר ליום השואה בגלי צה"ל שפוליקר וגלעד השתתפו בה. התוכנית הוקדשה לדור השני לשואה. בעקבות האלבום השתתפו גלעד ואמו יחד עם משפחת פוליקר בסרטה התיעודי של אורנה בן דור "בגלל המלחמה ההיא", שעסק בדור השני לשואה ובו מתואר הליך הפקת האלבום.

באלבום "אפר ואבק" אחראי פוליקר לביצועי הסולו לנגינת הבוזוקי, הגיטרה החשמלית, הבאס, האקורדיון, כלי ההקשה, הקלידים, הגיטרה האקוסטית, הבגלמה, ההלחנה, העיבוד וקולות הרקע.

צילום עטיפת האלבום הוא של הצלם הצ'כי יאן סאודק. את הרעיון לשימוש בצילום הגה הצלם מיכה קירשנר, שהיה אז בעלה של דלית עופר.

==רשימת השירים==
{|align="left" cellspacing="4" width="25%" cellpadding="4" style="border: 2px solid #aaa; font-size: 100%; padding: 4px; margin: 0 1em; margin-right:0; background-color: #f9f9f9;clear:right;"
|-
|align="right"|
:רק באוויר תלויה דממה
:לקדם פניך בשממה אטומה
:ושותק עמוד התחנה
:ושותקים שלושת האשוחים
:שותקת הכתובת השחורה
:כי כאן התחנה טרבלינקה...
:רק שלט פרסומת
:תלוי עוד מאז
:סיסמה ישנה ובלויה האומרת:
:"בשלו רק בגז"
|-
|align="left"|
<small>מתוך "התחנה הקטנה טרבלינקה"</small>
|}
(כל הלחנים מאת יהודה פוליקר, כל המילים מאת יעקב גלעד, מלבד "פרחים ברוח" מאת הסופרת הלינה בירנבאום ו"התחנה הקטנה טרבלינקה" מאת המשורר ולדיסלב שלנגל בתרגום לעברית של הלינה בירנבאום)
# אפר ואבק — 4:33 - שיר הנושא של האלבום אותו כתב יעקב גלעד על מסעה של אמו, הלינה בירנבאום, בחזרה לפולין.
# חלון לים התיכון — 5:43
#: שיר זה הוא מעין מכתב של ניצול שואה בארץ ליקיריו שנשארו בגולה ומספר את סיפורם של הניצולים שהקימו משפחות חדשות לאחר שמשפחתם נספתה בשואה ומסוגלים לחלום מחדש על עתיד מבטיח.
# כשתגדל — 4:19
#: השיר נכתב במקור על ילד ישראלי שחי בארץ. עם זאת, חלק מהציבור בישראל נוטה לייחס לשיר משמעויות הקשורות לכאב.
# שיר אחרי הגשם — 4:14
#:השיר נכתב לפי סיפור שסיפר ג'קו פוליקר אביו של יהודה בו הוא מספר על עצמו, ניצול שואה מיוון, החוזר לכפר בתום המלחמה ומגלה בכאב כי החיים שם מתנהלים כרגיל.
# פרחים ברוח — 4:27
#: שיר המדבר על הפרידה הקשה של ניצול שואה ממשפחתו שנספתה בשואה והתמודדותו עם מותם.
# התחנה הקטנה טרבלינקה — 5:28
#: השיר נכתב על ידי המשורר ולדיסלב שלנגל בגטו ורשה כמעין סימן אזהרה ליהודי הגטו על הצפוי להם במחנה טרבלינקה (הנסיעה לשם נמשכת "חיים שלמים עד מותך" ו"בעבור מיליון לא תקבל כרטיס חזור").
# ילל — 2:33, אינסטרומנטלי
# רדיו רמאללה — 5:20
#: יעקב גלעד, שהיה חניך בתנועת הנוער בנק"י חיבר את השיר לזכרו של מדריך בתנועה, , חייל בגרעין הנח"ל של בנק"י, שנהרג בתקרית גבול ב-8 בדצמבר 1964 בשדות קיבוץ יד חנה על ידי חיילים ירדניים.
# אהבה הורגת — 5:06
# מכאן ועד בכלל — 5:26
# קול מארץ הרוח — 5:44
# בגלל — 4:50

==שותפים באלבום==
ביצירת האלבום השתתפו:
* יהודה פוליקר — לחנים וביצוע
* ז'אן פול זימבריס — תופים וכלי הקשה
* יעקב גלעד — כותב מילים, מעבד
* איתי זילבר — גיטרה בס
* ארז נץ — קולות רקע
* יועד נבו — קולות רקע
* גיא יפה — קולות רקע
* יהודית תמיר — קולות רקע
* איתי הבר — קלידים
* שפי ישי — קלידים
* אלי מגן — קונטרבס

== ראו גם ==
* קדיש (אלבום)

==לקריאה נוספת==
<div class="mw-content-ltr">
* Oren Meyers and Eyal Zandberg, “[https://doi.org/10.1177/016344370202400306 The Sound-Track of Memory: Ashes and Dust and the Commemoration of the Holocaust in Israeli Popular Culture],” Media, Culture & Society, 24,3 (2008), pp. 389–408.
</div>

==קישורים חיצוניים==

* [https://web.archive.org/web/20171201031050/http://mooma.mako.co.il/Discs.asp?ArtistID=1400&AlbumID=2896 עמוד האלבום] באתר מומה
* 
סקירה, ביקורות וראיונות:
* אסף נבו, [https://web.archive.org/web/20171201031050/http://mooma.mako.co.il/Article.asp?GroupID=1912&ItemID=92002&ArtistID=3252 "זה לא מתאים לאושוויץ"]: ריאיון עם יעקב גלעד לציון 20 שנה לאלבום, מומה, 28 באפריל 2008
* 
* 
* 
** 
** 
** 
** 
** 
* יוסי חרסונסקי, [https://web.archive.org/web/20071102145542/http://www.yosmusic.com/article.asp?id=1482 יהודה פוליקר, אפר ואבק (אן.אם.סי, 1988)]; [http://www.yosmusic.com/yos4646 התרגשות מחודשת], באתר "חרסונסקי מיוסיק" (ביקורת)
* 
* עמי ברנד, [http://33veshlish.wordpress.com/2011/05/01/גם-אנחנו-קורבנות-20-שנה-לאפר-ואבק/ גם אנחנו קורבנות: 20 שנה ל"אפר ואבק"], 2008
* 
* 
* 
* 
* 

ביקורות בנות הזמן:
* 
* 
* 
* 
* 
משירי האלבום:
* , בערוץ המוזיקה של הטלוויזיה החינוכית הישראלית
* , בערוץ המוזיקה של הטלוויזיה החינוכית הישראלית
* , בערוץ הרשמי של יהודה פוליקר
על השירים:
* 

==הערות שוליים==

קטגוריה:אלבומי 1988
קטגוריה:אלבומי יהודה פוליקר
קטגוריה:אלבומים בעברית
קטגוריה:אלבומים שהוקלטו באולפני טריטון
קטגוריה:אלבומי פלטינה בישראל
קטגוריה:השואה במוזיקה
קטגוריה:הדור השני לשואה בתרבות ובאמנות
קטגוריה:שירת השואה
קטגוריה:אלבומי חברת CBS ישראל